નવી દિલ્હી: ઉત્તર પ્રદેશમાં સમાજવાદી પાર્ટી પરિવારમાં થયેલી યાદવાસ્થળીનો સીધો ફાયદો ભાજપને થઈ શકે છે. તાજેતરમાં ન્યૂઝ ચેનલ એબીપી ન્યૂઝ – સિસરો દ્વારા ઉત્તર પ્રદેશમાં હાથ ધરવામાં આવેલા એક સર્વેમાં સમાજવાદી પાર્ટીમાં મુખ્યપ્રધાન અખિલેશ યાદવ અને તેમના કાકા શિવપાલ યાદવ વચ્ચે થયેલ તકરારનો ફાયદો ભાજપને થઈ રહ્યો હોવાનું જણાવાયું છે. જોકે સીએમના ઉમેદવાર તરીકે અખિલેશ યાદવ પ્રથમ પસંદ બનીને બહાર આવ્યા છે.